Source: http://hu.www.www.budakesziiranytu.hu/index.php?cikk=14943
Timestamp: 2019-06-17 06:44:18
Document Index: 18935367

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Változik a Buda Környéki Járásbíróság illetékességi területe
A Buda Környéki Járásbíróság elnökének értesítése alapján 2010. évi CLXXXIV. törvény módosítása 2019. január 1-jétől jelentős változásokat eredményez a Budapest Környéki Törvényszék illetékességi területén működő járásbíróságoknál.
2019. január 1-jétől megkezdi a működését az Érdi Járásbíróság Érd, Százhalombatta, Tárnok, Sóskút, Pusztazámor, Diósd, Törökbálint illetékességi területtel. Az Érdi Járásbíróság címe: 2030 Érd, Felső utca 43.
Az Érdi Járásbíróság felállításával jelentősen módosul a Budaörsi Járásbíróság illetékességi területe: egyrészt az érdi járás előbb említett települései átkerülnek az Érdi Járásbírósághoz, másrészt a Budaörsi Járásbíróság illetékessége területe 2019. január 1-jétől kiterjed a budakeszi járás valamennyi településére, azaz Budaörs, Biatorbágy, Herceghalom, Budajenő, Budakeszi, Nagykovácsi, Páty, Perbál, Remeteszőlős, Telki, Tök és Zsámbék települések a Budaörsi Járásbíróság illetékességi területéhez tartoznak majd (2040 Budaörs, Koszorú u. 2.).
A változások hatással lesznek a Buda Kömyéki Járásbíróságra is, amely bíróság illetékességi területéhez kizárólag a pilisvörösvári járás települései tartoznak majd, aza Pilisborosjenő, Piliscsaba, Pilisjászfalu, Pilisszentiván, Pilisvörösvár, Solymár, Tinnye, Ürüm és Pilisszentlászló. Pilisszentlászló a Szentendrei Járásbíróság illetékességi területéről kerül át a Budakörnyéki Járásbírósághoz (1146 Budapest, Thököly u. 97-101.).
A változások eredményeként az érintett járások területei megegyeznek majd az adott bíróságok illetékességi területével, és emiatt az ügyfelek számára könnyebb lesz a bírósághoz való hozzáférés.